|  |  |
| --- | --- |
| **Töö number** | **2016-0073** |
| **Koostaja** | **Rae Vallavalitsus**Aruküla tee 9, Jüri alevik, 75301 HarjumaaTelefon: +372 605 6750; e-post: info@rae.eewww.rae.ee |
| **Konsultant** | **Skepast&Puhkim OÜ**Laki põik 2, 12915 TallinnTelefon: +372 664 5808; e-post: info@skpk.eewww.skpk.ee |
| **Huvitatud isik** | **IBE Estonia OÜ** |
|  | Põdra tee 17, Uuesalu küla, Rae vald 75331 |
|  | Telefon +372 626 4367; e-post: info@ibe-estonia.ee |
|  | www.ibe-estonia.ee |
| **Kuupäev** | **14.01.2019** |
| Uuesalu küla Väike-Uuesalu kinnistu ja lähiala detailplaneering |
|  |

|  |  |
| --- | --- |
|  |  |
| Algatatud | **21.08.2007** |
| Vastu võetud | **11.06.2019** |
| Kehtestatud |  |
|  |  |
| Projekti nr | **2016-0073** |
|  |  |

|  |
| --- |
| SKEPAST&PUHKIM OÜLaki põik 212915 TallinnRegistrikood 11255795tel +372 664 5808 e-mail info@skpk.eewww.skpk.ee |

Sisukord

[Sissejuhatus 5](#_Toc9854634)

[1. Planeeringu koostamise eesmärk ja alused 6](#_Toc9854635)

[1.1. Planeeringu koostamise eesmärk 6](#_Toc9854636)

[1.2. Planeeringu koostamise alused 6](#_Toc9854637)

[2. Olemasolev olukord 7](#_Toc9854638)

[2.1. Planeeritava ala kontaktvöönd 7](#_Toc9854639)

[2.2. Planeeritav ala 7](#_Toc9854640)

[2.3. Kehtivad kitsendused 7](#_Toc9854641)

[3. Planeerimisettepanek 8](#_Toc9854642)

[3.1. Vastavus üldplaneeringule 8](#_Toc9854643)

[3.2. Planeeritava ala kinnistud ja kruntide moodustamine 9](#_Toc9854644)

[3.3. Planeeritava ala hoonete ja rajatiste ehitusõigus ning arhitektuurinõuded 9](#_Toc9854645)

[3.4. Virgestusala 10](#_Toc9854646)

[3.5. Teede liiklus- ja parkimiskorraldus 11](#_Toc9854647)

[3.6. Tehnovõrgud- ja rajatised 11](#_Toc9854648)

[3.6.1. Elektrivarustus 11](#_Toc9854649)

[3.6.2. Sidevarustus 11](#_Toc9854650)

[3.6.3. Veevarustus 12](#_Toc9854651)

[3.6.4. Reoveekanalisatsioon 12](#_Toc9854652)

[3.6.5. Sademevee ja pinnasevee ärajuhtimine 13](#_Toc9854653)

[3.6.6. Soojavarustus 13](#_Toc9854654)

[3.6.7. Gaasivarustus 13](#_Toc9854655)

[3.7. Tuleohutuse tagamine 13](#_Toc9854656)

[3.8. Keskkond ja haljastus 14](#_Toc9854657)

[3.9. Kuritegevuse riske vähendavad nõuded ja tingimused 14](#_Toc9854658)

[4. Planeeringu elluviimine 15](#_Toc9854659)

JOONISED

1. Situatsiooniskeem M 1:5000
2. Tugijoonis M 1:500
3. Põhijoonis M 1:500
4. Tehnovõrkude koondplaan M 1:500
5. Illustratsioon

Planeeringu koostamisel osalesid

Detailplaneering koostati koostöös Rae Vallavalitsuse, IBE Estonia OÜ ning Skepast&Puhkim OÜ esindajatega:

Rae Vallavalitsus

Siim Orav Peaarhitekt

Skepast&Puhkim OÜ:

Piret Kirs Projektijuht (alates 03.09.2018), planeerija

Triin Lepland projektijuht, planeerija

Kadri Vaher planeerija

Kati Kraavi tehnik

Piret Kikkas VK insener

IBE Estonia OÜ:

Ülle Kullör juhataja

# Sissejuhatus

*Juhani III kinnistu detailplaneering (uue nimega Uuesalu küla Väike-Uuesalu kinnistu ja lähiala detailplaneering)* algatati 21. augustil 2007.a Rae Vallavolikogu otsusega nr 306.

Juhani III kinnistu detailplaneering on koostatud Uuesalu elurajooni laiendamiseks. Tegemist on kahest suuremast maatükist koosneva arendusalaga, millest ühele on juba koostatud Katku-Uuesalu detailplaneering (kehtestatud 2006.a). Juhani III kinnistu detailplaneering jõudis varasemalt kooskõlastamise faasi lõppu ning planeering oli valmis vastuvõtmiseks, kuid 2009.a raske majandusolukorra tõttu detailplaneeringu menetlus peatati. Varasema lahenduse on koostanud OÜ Esplan. Nüüd on arendaja huvi detailplaneeringu menetlust jätkata ja välja arendada terviklik Uuesalu elurajoon. Arendaja (IBE Estonia OÜ) taotles 17.06.2016.a kirjaga vastuvõtmise faasis peatunud planeeringu menetluse jätkamist. Eskiislahenduse koostamisel võeti aluseks OÜ Esplani koostatud töö ning uuendati vastavalt kehtivatele dokumentidele ja seadusandlusele.

# Planeeringu koostamise eesmärk ja alused

## Planeeringu koostamise eesmärk

Planeeringu koostamise eesmärgiks on:

* maakasutuse sihtotstarbe muutmine;
* ehitusõiguse ja hoonestustingimuste seadmine üksik ja kaksikelamute rajamiseks;
* tehnovõrkude ja juurdepääsuteede kavandamine.

## Planeeringu koostamise alused

Detailplaneeringu algatamise ja koostamise alus:

* Juhani III kinnistu detailplaneeringu algatamine, Rae Vallavolikogu otsus 21.08.2007 nr 306;
* Uuesalu küla Väike-Uuesalu kinnistu ja lähiala detailplaneeringu lähteseisukohtade kinnitamine. Rae Vallavalituse 27.06.2018 korraldus nr 826.

Varem koostatud arvestamisele kuuluvad planeeringud ja dokumendid:

* Rae valla üldplaneering, kehtestatud Rae Vallavolikogu otsusega 21.05.2013 nr 462;
* Katku-Uuesalu detailplaneering, kehtestatud Rae Vallavolikogu otsusega 21.03.2006 nr 98.

Planeeringu koostamisel teostatud uuringud:

* Topo-geodeetilised uurimistööd, Geodeesia 24 OÜ, 19.08.2016

# Olemasolev olukord

*(Vt joonis 2 „Tugiplaan“)*

## Planeeritava ala kontaktvöönd

Detailplaneeringuga planeeritav ala asub Harjumaal Rae valla loodeosas Uuesalu külas Uuesalu elamupiirkonna kõrval. Planeeritav ala piirneb läänest Tohvri maaüksusega (maatulundusmaa 100%); loodes Koppeli maaüksusega (100% maatulundusmaa), mille vahele jääb ka reformimata maa; idas Matsimäe maaüksusega (100% maatulundusmaa) ja lõunas endise Juhani VIII maaüksusega (100% maatulundusmaa).

Endine Juhani VIII maaüksus on osa kehtivast Katku-Uuesalu detailplaneeringust. Maaüksus on jagatud kruntideks, mis on kantud maakatastrisse vastavalt Katku-Uuesalu detailplaneeringu krundijaotuskavale.

Planeeringuala lähedusse jäävad juba väljakujunenud elukeskkonnad Järveküla küla, Jüri alevik, Assaku küla. Tagatud on hea ühendus ning lähedus Tallinnaga.

Planeeritav ala asub looduslikult kaunis kohas. Tegemist on areneva piirkonnaga, kus tegutseb aktiivselt ka külaselts. Külas on mänguväljak, võrkpalliplats ja korvpalliplats. Lähim mänguväljak asub Metssea teel, planeeringualalt ca 300m kaugusel. Samasse jäävad ka puhkealad veesilmaga (Liivajärv).

Lähim kool, Järveküla kool, jääb ca 4 km kaugusele, kuhu Uuesalust viib koolibuss. Külas tegutseb ka lasteaed, mis planeeringualast jääb ca 1,2 km kaugusele.

Alale jalalt on tagatud ka ühistranspordi kasutus. Ühistranspordi peatused paiknevad ca 850 m kaugusel Kitse teel ning veidi kaugemal Põdra teel.

Lähemad suuemad kauplused jäävad Jüri alevikku.

## Planeeritav ala

Ala suurusega 8,04 ha asub Uuesalu külas ühel katastriüksusel tervenisti ja teisel osaliselt:

* Väike-Uuesalu (kat nr 65301:001:1045), maakasutuse sihtotstarve maatulundusmaa (100%);
* Ilvese tee (kat nr 65301:001:2108), maakasutuse sihtotstarve transpordimaa (100%), planeeringualal osaliselt.

Planeeritava ala keskosas asub põhiliselt leppadest koosnev metsatukk, mis moodustab ühtse massiivi kõrvalasuval Matsi kinnistul kasvava metsaga. Mets kasvab ka krundi läänenurgas, kus leppade ja kaskede hulgas on okaspuid. Ülejäänud krunt on kaetud rohumaaga. Hooneid ega tehnovõrke krundil ei ole. Maapind on kerge kallakuga lõuna ja kirde suunas.

Juurdepääs planeeringualale on mööda Katku-Uuesalu planeeringus planeeritud ja vastavalt sellele rajatud Ilvese teed.

## Kehtivad kitsendused

Planeeritava ala põhjaossa jäävad maaparandussüsteemid. Tegemist on drenaažiga, mis moodustab ühtse süsteemi loodes ja idas paiknevate naaberkruntide drenaažiga. Lepistikku kuivendab selle lõunapiiril asuv kraav, mis jätkub Matsimäe kinnistul.

# Planeerimisettepanek

*(Vt joonis 3 „Põhijoonis“)*

Väike-Uuesalu (Juhani III) maaüksuse detailplaneering on vahetuks jätkuks kehtivale Katku-Uuesalu elamupiirkonna detailplaneeringule. Krundijaotus, tänavavõrk ja hoonestuslaad tulenevad nimetatud planeeringu põhimõtetest.

## Vastavus üldplaneeringule

Planeeringu koostamise ajal on kehtestatud uus Rae valla üldplaneering (kehtestatud Rae Vallavolikogu otsusega 21.05.2013 nr 462). Uue üldplaneeringu menetluse ajal oli varasem detailplaneeringu lahendus sisuliselt teada, kuid seda arvestati osaliselt.

Rae valla kehtivas üldplaneeringus on Väike-Uuesalu maaüksuse lõunaosa käsitletud planeeritava elamumaana, põhjaosa on looduslik rohumaa. Kinnistule ulatuvatest kõrghaljastusega piirkondadest idapoolne ja läänepoolne nurk on üldplaneeringu järgi planeeritav haljasala ja parkmetsa maa.



Joonis 1. Väljavõte kehtivast Rae valla üldplaneeringust (planeeringuala tähistatud lilla kriips-punkt joonega)

Detailplaneeringu koostamisel on arvestatud kehtiva üldplaneeringuga. Elamumaa krunte planeeritakse ainult ala lõunaossa. Planeeringuala edelanurk on üldplaneeringu kohaselt osaliselt perspektiivne elamumaa ning osaliselt perspektiivne haljasala ja parkmetsa maa. Arvestades üldplaneeringu täpsusastet, ei saa üldplaneeringus määratud alade piire krundi täpsusega arvestada.

Detailplaneeringuga planeeritakse ala edelanurka kaks elamumaa krunti, millel on tingimus, et alal säilitatakse väärtuslikumad puud. Katku-Uuesalu DP järgi on Ilvese teest loode poole samuti planeeritud elamumaa krundid. Selline käsitlus jätkab planeeritud elamumaa kruntide rivi ja annab Katku-Uuesalu elamupiirkonnale tervikliku ruumilise lahenduse ning konkreetse lõpetatuse. Planeeritavate elamumaade hoonestusalad on märgitud selliselt, et nende taha tekiks haljasala maa ning väärtuslikemate puude säilitamise nõue aitab kujundada sujuva ülemineku parkmetsaks. Seega on tegemist üldplaneeringu täpsustamisega ja üldplaneeringu nõuetega on lahenduse koostamisel arvestatud.

## Planeeritava ala kinnistud ja kruntide moodustamine

Planeeringuala koosneb kahest katastriüksusest, Väike Uuesalu (kat. nr 65301:001:1045) ja Ilvese tee (kat nr 65301:001:2108), millest Ilvese tee jääb alale osaliselt. Detailplaneering teeb ettepaneku olemasoleva Väike-Uuesalu katastriüksuse jagamiseks ning uute kruntide moodustamiseks. Ilvese tee katastriüksust kajastatakse planeeringualas juurdepääsu tagamiseks ja selle muutmiseks planeering ettepanekut ei tee. Andmed kruntide moodustamiseks on toodud Tabel 1.

Tabel 1. Andmed kruntide moodustamiseks

| Pos nr. | Krundi plan. suurus (m2) | Krundi planeeritud sihtotstarve (DP liigi järgi)\* | Krundi planeeritud sihtotstarve (KÜ liigi järgi) | Moodustatakse katastriüksusest | Liidetavate-lahutavate osade suurused (m2) | Senine sihtots-tarve |
| --- | --- | --- | --- | --- | --- | --- |
| 1 | 2009 | EPk 100% | E 100% | Väike-Uuesalu (65301:001:1045) | -2009 | M 100% |
| 2 | 2012 | EPk 100% | E 100% | -2012 |
| 3 | 2003 | EPk 100% | E 100% | -2003 |
| 4 | 2373 | EPk 100% | E 100% | -2373 |
| 5 | 2025 | EPk 100% | E 100% | -2025 |
| 6 | 2054 | EPk 100% | E 100% | -2054 |
| 7 | 2046 | EPk 100% | E 100% | -2046 |
| 8 | 2005 | EPk 100% | E 100% | -2005 |
| 9 | 2063 | EPk 100% | E 100% | -2063 |
| 10 | 1823 | EP 100% | E 100% | -1823 |
| 11 | 1797 | EP 100% | E 100% | -1797 |
| 12 | 39911 | ML 65/HM 25/P 10% | Üm 100%  | -39911 |
| 13 | 6038 | LT 100% | L 100% | -6038 |

\* EPk – kaksikelamu maa, EP – üksikelamu maa, P – virgestusmaa, HM – parkmetsa maa, ML – muu looduslik maa, LT – tee ja tänava maa;

\*\* E – elamumaa, Üm – üldkasutatav maa, L – transpordimaa.

## Planeeritava ala hoonete ja rajatiste ehitusõigus ning arhitektuurinõuded

Planeeritava ala lõunaosa hoonestatakse 9 kaksikelamuga (kaks plokistatud üksikelamut - kahepereelamut) ja 2 üksikelamuga (ühepereelamuga).

Kaksikelamute hoonealune pind on max 240m², suletud brutopind 480m², üksikelamute hoonealune pind max 180m², suletud brutopind 360m². Igale krundile võib ehitada ühe kahekorruselise elamu, lisaks on võimalus rajada kuni 2 abihoonet ehitusaluse pinnaga kokku 80m2. Kruntide sihtotstarve on elamumaa. Kruntide suurused on vahemikus 1797m² kuni 2373m². Kokkuvõtlikult on ehitusõigus esitatud tabelis 2 ja põhijoonisel.

Tabel 2. Kruntide ehitusõigus

| Pos nr | Krundi plan. suurus (m2) | Max hoonete ehitise-alune pind (m2) | Max korruse-lisus Elamu/abihoone | Max hoone kõrgus maa-pinnast (m)Elamu/abihoone | Max hoonete arv krundilElamu+abihoone | Tule-püsivusklass |
| --- | --- | --- | --- | --- | --- | --- |
| 1 | 2009 | 300 | 2/1 | 8 /5 | 1+2 | TP3 |
| 2 | 2012 | 300 | 2/1 | 8/5 | 1+2 | TP3 |
| 3 | 2003 | 300 | 2/1 | 8/5 | 1+2 | TP3 |
| 4 | 2373 | 300 | 2/1 | 8/5 | 1+2 | TP3 |
| 5 | 2025 | 300 | 2/1 | 8/5 | 1+2 | TP3 |
| 6 | 2054 | 300 | 2/1 | 8/5 | 1+2 | TP3 |
| 7 | 2046 | 300 | 2/1 | 8/5 | 1+2 | TP3 |
| 8 | 2005 | 300 | 2/1 | 8/5 | 1+2 | TP3 |
| 9 | 2063 | 300 | 2/1 | 8/5 | 1+2 | TP3 |
| 10 | 1823 | 260 | 2/1 | 8/5 | 1+2 | TP3 |
| 11 | 1797 | 260 | 2/1 | 8/5 | 1+2 | TP3 |
| 12 | 39911 | - | - | - | - | - |
| 13 | 6038 | - | - | - | - | - |

Kõigil elamumaa kruntidel on kohustuslik ehitusjoon, mis ühtib hoonestusala tänavapoolse piiriga. Elamute min kaugus naaberkruntidel on 20,0m. Kaksikelamute projekteerimisel tagada eluruumidele sobiv orientatsioon mõlemas korteris. Samuti tagada mõlemale osapoolele võrdsed võimalused krundi kasutamisel ja nende privaatsus.

Kuna planeeritav ala on otseseks jätkuks Katku-Uuesalu asumile, peavad siia projekteeritavad hooned olema projekteeritud samas laadis Katku-Uuesalu detailplaneeringu alal püstitatud elamutega, ka peab välisviimistluses kasutama samu materjale ja harmoneeruvaid värvitoone.

Kruntidel 1...11 on lubatud katusekalle vahemikus 0°...45. See vahemik vastab Katku-Uuesalu detailplaneeringus sätestatud katusekaldele. Ehitusprojektides valida katusekalle vastavalt naabruses Katku-Uuesalu elamurajoonis tegelikult väljaehitatud katusekaldele. Katusehari paralleelne või risti tänavaga. Katuseharja kõrgus maapinnast on max 8,0m.

Elamute välisviimistlus valida ehitusprojektis. Hoonete arhitektuur peab olema kaasaegne, hubane ja harmooniliste proportsioonidega ning moodustama ühe tänava piires ühtse ansambli. Fassaadidel kasutada naturaalseid materjale – domineerivalt puitu, kombineerituna tellise ja looduskiviga. Imiteerivate materjalide (näit. plastmasslaudis) kasutamine ja palkhoonete püstitamine ei ole lubatud. Värvitoonid valida soojad ja pastelsed. Katusekatete toon valida tumedam – tumepruun, tumehall või must.

Kruntide piirdeaiad rajada puidust lippidega metallpostidel (h = 1,5m) ilma betoonvööta ning lippide suund rajada horisontaalsena. See tagab elamurajooni ühtse välisilme.

## Virgestusala

Planeeringualale (pos 12) on planeeritud virgestusmaa, mis on lubatud välja arendada spordi- ja mänguväljaku rajatiste alana, ning looduslik maa, kus on kohustus säilitada olemasolev mets parkmetsana. Spordi- ja mänguväljaku rajatiste püstitamisele planeering piiranguid ei sea ja need lahendada ühtselt ehitusprojektiga. Alast peab välja kujunema aktiivset puhkamist soodustav paik.

Projekteeritud on Liivajärve puhkeala, mis asub planeeringualast kagus ca 350 m kaugusel. Tegemist on suure alaga, millel on kavandatud erinevaid puhkamist soodustavaid funktsioone ja see on mõeldud kogu Katku-Uuesalu elamupiirkonna puhkealaks (sh käesolevas planeeringus kavandatud elamute teenindamiseks).

## Teede liiklus- ja parkimiskorraldus

Planeeritava ala tänavavõrk on Katku-Uuesalu detailplaneeringus kujundatud tänavavõrgu edasiarendus. Kergliiklusteed kulgevad paralleelselt sõiduteedega. Nii sõidu- kui kergliiklusteed asfalteerida ja rajada tänavavalgustus. Tänavate äärde istutada puid täiskasvanukõrgusega min 10m. Teede täpsem lahendus antakse projekteerimisel.

**Parkimine:**

Planeeritud elamute parkimisnormatiiv EVS 843:2016 „Linnatänavad“, väike-elamute ala:

* Üksikelamu:

 elanikele 3 kohta / krunt

* Kaksikelamu (standardis ridaelamu):

 elanikele 2x2 kohta = 4 kohta / krunt

Kokku on planeeritud 42 kohta planeeritaval alal, mis vastab normatiivile.

Kruntide sissepääsuteed ja parkimiskohad on vajalik asfalteerida või katta sillutiskividega.

Planeeritud teed on avaliku kasutusega ja antakse üle valla omandisse.

## Tehnovõrgud- ja rajatised

Tehnovõrkude põhimõtteline lahendus kajastub tehnovõrkude joonisel, see täpsustub ehitusprojekti staadiumis. Tehnovõrkude lahenduse aluseks on võrguvaldajate tehnilised tingimused.

### Elektrivarustus

Elektrivarustuse lahenduse aluseks Elektrilevi OÜ 16.08.2018 väljastatud tehnilised tingimused nr.315325 .

Planeeritud hoonete varustamine elektrienergiaga on ette nähtud projekteeritavast alajaamast 20/0,4kV. Planeeritava alajaama toide saadakse 20kV maakaabelliiniga alates olemasolevast 20kV kaabelliinist 28519 Hirve teel.

Planeeritud elamukrundid saavad elektrivarustuse planeeritud alajaamast 0,4 kV maakaabliga. Tagatud uute kruntide elektrivarustus 13x (3x20A). Liitumiskilbid on näidatud tarbijate kruntide piiridele mitmekohalistena teemaa-alas. Projekteerimisel arvestada, et liitumiskilbid peavad olema alati vabalt teenindatavad.

Tänavavalgustus lahendatakse ehitusprojekti etapis.

### Sidevarustus

Sidevarustuse lahenduse aluseks on Telia Eesti AS tehnilised tingimused nr. 30740237, väljastatud 17.08.2018.a.

Telia Eesti AS sideteenuse tarbimise võimaldamiseks on vaja projekteerida ja rajada ühendus Telia sidevõrgu lõpp-punktist hoone sisevõrgu ühenduskohani. Planeeritud sidetrass on kokku viidud Katku-Uuesalu kinnistute detailplaneeringuga planeeritud sidetrassiga. Detailplaneeringu koostamisel on ette nähtud vajalik maa-ala planeeritavatele hoonetele maakaablitrasside ehituseks, maakaabli sisestused on ette nähtud igale planeeritavale elamukrundile. Planeeritud lahendused täpsustada projektiga, ehitusprojekti koostamiseks taotleda uued tehnilised tingimused.

### Veevarustus

Vastavalt AS ELVESO poolt väljastatud tehnilistele tingimustele 06.09.2018, 4-11/1705-1 ühendatakse detailplaneeringu ala kinnistud ühisveevärgiga alates piirkonnast ÜVK.

Planeeringuala veevarutuse liitumispunktid on Ilvese tn 9 kinnistu ees ning Ilvese tee 23 kinnistu ees. Vastavalt väljastatud tehnilistele tingimustele on planeeringualale tagatud veekogus kuni 8,0m³/d. Planeeritava ala on ette nähtud hoonestada 9 kaksikelamuga ja 2 üksikelamuga, kus pos 1-9 on igale kinnistule tagatud veekogus 0,8m3/d ning pos 10-11 on tagatud veekogus 0,4m3/d.

Uutele elamumaa kruntidele planeeritud hoonete veega varustamise tarbeks rajatakse uus veetorustik tänava maa-alale ning rajatakse liitumispunktid (maakraan tähisega MK) kuni 1 m kaugusele krundi piirist. Tänavatorustik on planeeritud läbimõõduga De63PE PN10 ning kinnistuühendused ühepereelamutele De32PE PN10, paariselamusele De40PE PN10. Maakraanid on planeeritud läbimõõduga DN25 ja DN32. Torustiku täpne asukoht ja vajalik läbimõõt täpsustatakse edasise projekteerimise käigus.

Planeeritud veetorustikud on ette nähtud rajada min 1,8 m maapinnast toru peale. Juhul kui paigaldamissügavus on väiksem, tuleb torustik soojustada.

Tulekustutusvesi

Tuletõrje veevarustus on ette nähtud lahendada planeeritud tuletõrje veetorustiku baasil. Planeeritud tuletõrje veetorustik De110PE PN10 on ette nähtud ühendada kahes kohas olemasoleva tuletõrje veetorustikuga De110 (Ilvese tee 7 kinnistu ees ja Ilvese tee - Jänese tee ristmikul). Tuletõrje veetorustik on planeeritud liiklusmaa-alale, aga mitte sõidutee alla. Tuletõrje veevarustus ehitatakse vastavalt standardile EVS 812-6:2012+A1+A2. Tuletõrje veevõtukoha maksimaalne kaugus kuni kahekorruselise elamupiirkonna eluhooneteni võib olla kuni 150m. Tulekahju kustutamiseks nõutud normvooluhulk 10 l/s 3 tunni jooksul. Planeeritud tuletõrje veetorustikule on planeeritud kaks maapealset tuletõrjehüdranti.

### Reoveekanalisatsioon

Reovesi planeeringualalt suunatakse olemasolevasse kanalisatsioonisüsteemi. Vastavalt AS ELVESO väljastatud tehnilistele tingimustele on planeeringualal tagatud reovee vastu võtmine kuni 8,0 m³/d. Planeeringuala kanalisatsiooni liitumispunkt on Ilvese tn 9 kinnistu ees ning Ilvese tee 23 kinnistu ees (olemasolev kaev tähisega OK-1 ja OK-2). Uutele elamumaa kruntidele planeeritud hoonete reovee ärajuhtimiseks rajatakse uus kanalisatsioonitorustik De160PVC SN8 tänava maa-alale ning rajatakse liitumispunktid (kontrolltoru tähisega KKT) kuni 1 m kaugusele krundi piirist. Kruntide 6-9 reovesi on ette nähtud juhtida olemasolevasse reoveetorustikku Ilvese teel (kruntidele ühendustorustike rajamiseks on ette nähtud kasutada olemasolevaid kontrollkaeve).

Planeeritud kanalisatsioonitorustiku rajamissügavus on min 1,2 m maapinnast toru peale. Juhul kui paigaldamissügavus on väiksem, tuleb torustik soojustada.

### Sademevee ja pinnasevee ärajuhtimine

Planeeritud kruntidel tekkiv sademevesi on ette nähtud juhtida planeeritud sademevee kanalisatsiooni. Planeeringuala sademevee kanalisatsiooni liitumispunkt on Ilvese tn 9 kinnistu ees ning Ilvese tee 23 kinnistu ees (olemasolev kaev tähisega OSK-1 ja OSK-2).

Tänavale on planeeritud sademeveekanalisatsiooni torustik ning liitumispunktid (kontrolltoru tähisega SKT) kuni 1 m kaugusele krundi piirist. Planeeritud sademeveetorustikud on läbimõõduga De200PP-De315PP SN8. Kruntide ühendustorustikud on planeeritud läbimõõduga De110.

Sademevee arvutused on teostatud vastavalt EVS 848:2013 toodud arvutamise juhistele. Vihma korduvuseks on arvestatud 2 aastat. Vastavalt arvutustele on ühelt krundilt kokku kogutava ja ärajuhitava sademevee arvutuslikuks vooluhulgaks 5 l/s.

Kruntide 1 ja 2 ning osa tänava maa-ala sademeveest on planeeritud juhtida planeeritud kraavi.

Kruntide 6-9 sademevesi on ette nähtud juhtida olemasolevasse sademeveetorustikku Ilvese teel (kinnistuühenduste rajamiseks on ette nähtud kasutada olemasolevaid kontrollkaeve).

Planeeritavatel krunditel on soovitatav rakendada sademevee taaskasutusmeetmeid, st sademevee kokku kogumine ja korduvkasutus. Naaberkruntidele sademevee juhtimine on keelatud.

Tänava maa-alalt juhitakse sademevesi restkaevude kaudu planeeritud sademevee kanalisatsiooni. Restkaevude asukohad lahendatakse vertikaalplaneerimise käigus.

Planeeritaval alal asuvad olemasolevad põllumajandusdrenaažisüsteemid. Olemasolevad dreenitorud säilitada planeeringualal nii suures mahus kui võimalik, tagades ala kuivendamise võimalus olemasoleva süsteemi põhjal.

Sademeveekraavidel tuleb tagada vee tõrgeteta äravool, süvendades kraave, puhastades kraavi põhi ja kaldad rohust, võsast, puudest, setetest, jäätmetest jm vee tõrgeteta äravoolu takistavatest objektidest.

### Soojavarustus

Planeeringualal kavandatavate hoonete kütmine lahendatakse lokaalselt projekteerimise etapis. Soovitav on kasutada energiasäästlikke ning keskkonda minimaalselt saastavaid süsteeme. Võimalikud küttelahendused on elektri-, vedel- või tahkeküte ja soojuspumbad. Keelatud on märkimisväärselt jääkaineid lendu paiskavad kütteliigid nagu näiteks raskeõlid ja kivisüsi.

Euroopa Parlamendi ja nõukogu direktiiv 2010/31/EL hoonete energiatõhususe kohta nõuab, et pärast 31.12.2020 peavad kõik uusehitised olema liginullenergiahooned. Eesti on kehtestanud liginullenergia standardi nõuded määrusega „[Hoone energiatõhususe miinimumnõuded“.](https://www.riigiteataja.ee/akt/105062015015)

Nendest nõutest lähtuvalt, on soovitav projekteerimisel kavandada ka alternatiivsete energiaallikate lahendusi, nt päikesekollektorite kasutamise võimalusi.

### Gaasivarustus

Ilvese tänaval on välja ehitatud gaasitrass.

## Tuleohutuse tagamine

Hoonete projekteerimisel arvestada tuleohutusklasside ja hoonetevaheliste kujadega vastavalt siseministri 07.04.2017.a. jõustunud määrusele nr 17 „Ehitisele esitatavad tuleohutusnõuded ja nõuded tuletõrje veevarustusele“. Planeeringuga määratakse kavandatavate hoonete minimaalseks tulepüsivusklassiks TP3, mis ei keela kõrgema tulepüsivusklassiga hoone rajamist.

## Keskkond ja haljastus

Planeeritav ala on suhteliselt tasane. Kinnistu keskel asuv kõrgem osa langeb lõuna ja kirde suunas (absoluutkõrgused vahemikus vastavalt 47,50...44,50m ja 47,50...45,0m). Detailplaneeringu järgi säilitatakse olemasolev reljeef, andes kruntidele kirde- või põhjasuunalise kalde sadevete juhtimiseks olemasolevatesse kuivenduskraavidesse või Uuesalu elamurajoonis väljaehitatavasse sadevee kanalisatsiooni. Elamukruntide maapinda võib tõsta olemasolevast kõrgusmärgist max 50,0cm.

Teedelt juhitakse sadeveed restkaevude kaudu sadeveekanalisatsiooni või kuivenduskraavidesse. Teed on normikohaste piki- ja põiksuunaliste kalletega.

Vertikaalplaneerimisega juhitakse sadeveed katustelt ja kõvakattega pindadelt majadest eemale ning immutatakse pinnasesse. Kruntide kuivendamiseks ehitatakse krundiomanike poolt drenaažid, mis ühendatakse krundi piiril asuvasse sadevee kanalisatsiooni liitumispunkti. Vältida sadevete valgumist naaberkruntidele.

Planeeringuala põhjaosas on kuivendussüsteem, mis on Matsi maaüksusel oleva süsteemi osa. Planeeringuga ei ole kavas seda muuta ja seega säilib olemasoleva kuivendussüsteemi töö. Drenaazisüsteemile on vaja ette näha servituut.

Kinnistu keskosas kasvav mets säilitada metsapargina. Siin võib teha minimaalse vajaliku puhastuse võsast. Ülejäänud kõrghaljastus (läänepoolne metsatukk) ei säili ühtse massiivina, kuid kruntide ehitusõigus sellel alal sisaldab nõude koostada haljastuse hinnang ja säilitada võimalikult palju väärtuslikumaid puid. Igale elamumaa krundile istutada puidtäiskasvanukõrgusega min 10m,arvestusega 1 puu iga krundi pinna 200m² kohta. Tänavate äärde istutada puid täiskasvanukõrgusega min 10m. Puid mitte istutada teekaitsevööndisse (10,0m krundi piirist). Ehitusega rikutud kohtades taastada muru.

Jäätmete käitlemisel tuleb lähtuda Jäätmeseadusest. Vastavalt Jäätmeseadusele tuleb jäätmete kogumisel ja hoidmisel jäätmed nende tekkekohas paigutada liikide kaupa eraldi mahutitesse või selleks ettenähtud kohtadesse. Ohtlikud jäätmed koguda kinnistesse vastavatesse konteineritesse. Kruntide valdajad peavad järgima Rae valla “Jäätmehoolduseeskirja” ja sõlmima lepingu jäätmekäitlusettevõttega. Igale elamule paigaldada prügikonteiner sissepääsu juurde kõva kattega platsile. Ühismahutid jäätmete liigiti kogumiseks asuvad Katku-Uuesalu elamurajoonis.

Krundi täpsem haljastus ja heakord täpsustada ehitusprojektiga.

## Kuritegevuse riske vähendavad nõuded ja tingimused

Planeeritav ala asub väljakujunevas eramupiirkonnas. Probleeme võib tekkida päevasel ajal, kui suur osa elanikest võib viibida kodust eemal. Seetõttu on otstarbekas organiseerida naabrivalve. Samuti on otstarbekas haarata elanikud kaasa üldkasutatavate alade (metsapark, spordi- ja mänguväljakute ala) eest hoolitsemisse.

Tänavavalgustus rajada nii tänavatele kui ka spordi- ja mänguväljakule. Hoonete välisvalgustuseks näha ette turvaautomaatikal töötavad välisvalgustid (prožektorid). Hoonete projekteerimisel näha ette abinõud, mis vähendaksid kuritegevuse riski (näit. akende ja uste konstruktsioon ja lukustus). Kruntidele rajada piirded (h = 1,5m). Vältida kõrgete ja tihedate piirete rajamist, et säilitada piirkonna ülevaatlikkus.

# Planeeringu elluviimine

Planeering rakendub vastavalt õigusaktidele.

Kehtestatud detailplaneering on aluseks ehitusprojekti koostamisel. Ehitusõigus realiseeritakse maaüksuse omaniku poolt tema tahte kohaselt.

Planeeringu elluviimise tegevuskava on järgmine:

1. Planeeringujärgsete katastriüksuste moodustamine;
2. Vajalike servituutide seadmine;
3. Tehnovõrkude, rajatiste ja teede tehniliste tingimuste väljastamine ja nende projekteerimise alustamine koos vajalike kaasnevate lisauuringute teostamisega;
4. Ehituslubade väljastamine Rae Vallavalitsuse poolt tehnovõrkude, rajatiste ja teede ehitamiseks;
5. Uute planeeritud tehnovõrkude ja teede ehitamise lõpetamine (võrgu valdajate poolt kuni liitumispunktideni) ja vastavate kasutuslubade väljastamine;
6. Moodustatud katastriüksustele ehituslubade väljastamine.

Kõik arendusega seotud liikluslahendused tuleb rajada enne hoonete ehitusloa väljastamist.